Diari Oficial de la Generalitat Valenciana


Sumari del DOGV 4068, del 21-08-2001 (2001/6512)

ORDRE de 29 de juny de 2001, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de desembre de 1993 (DOGV núm. 2.188, de 19 de gener de 1994), com també l'Ordre de 13 d'octubre de 1997 (DOGV núm. 3.108, de 27 d'octubre de 1997) i l'Ordre de 21 de desembre de 1998 (DOGV núm. 3.413, de 15 de gener de 1999), que afecten l'àmbit territorial d'actuació de les oficines comarcals de l'Horta Sud, la Vall d'Albaida, la Costera i la Plana de Vinaròs . Baix Maestrat, i la denominació de les unitats administratives que la integren.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/29/(1)/dof/vci/html**

### Dades del document

Número de DOGV
:   4068

Data del DOGV
:   21-08-2001

Secció del DOGV
:   I. DISPOSICIONS GENERALS

Número del document
:   2001/6512


Data del document
:   29-06-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * La Ribera Alta
    * La Costera
    * L'Horta Sud
    * El Baix Maestrat
    * La Vall d'Albaida
    * legislació
    * oficina d'informació
    * reglament administratiu

ORDRE de 29 de juny de 2001, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de desembre de 1993 (DOGV núm. 2.188, de 19 de gener de 1994), com també l'Ordre de 13 d'octubre de 1997 (DOGV núm. 3.108, de 27 d'octubre de 1997) i l'Ordre de 21 de desembre de 1998 (DOGV núm. 3.413, de 15 de gener de 1999), que afecten l'àmbit territorial d'actuació de les oficines comarcals de l'Horta Sud, la Vall d'Albaida, la Costera i la Plana de Vinaròs - Baix Maestrat, i la denominació de les unitats administratives que la integren. [2001/X6512]
  
En el Decret 89/1999, de 23 de juliol, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, es defineixen les oficines comarcals, la seua adscripció i dependència i les seues funcions.
  
En l'Ordre de 7 de febrer de 2000, de la Conselleria d'Agricultura, Pesca i Alimentació, per la qual es desplega el Decret 89/1999, del Govern Valencià, es determina l'adscripció i la dependència de les oficines comarcals.
  
En l'Ordre de 23 de desembre de 1994, de la Conselleria d'Agricultura, Pesca i Alimentació, per la qual es regulaven les funcions i l'estructura de les oficines comarcals, es definien les zones d'actuació de la Conselleria davant la necessitat de millorar el funcionament de l'administració agrària i adaptar a les noves demandes del sector les assistències que cal prestar des de les pròpies comarques. Això implicava la concreció d'una primera fase de reordenació administrativa en nom de la racionalització de les estructures de gestió, amb la reducció d'unitats administratives però mantenint el nivell de serveis prestats fins aquell moment.
  
En l'Ordre de 13 d'octubre de 1997, de la Conselleria d'Agricultura, Pesca i Alimentació, es va modificar l'annex de l'Ordre de 23 de desembre de 1994, de la Conselleria d'Agricultura, Pesca i Alimentació, i s'especificava la denominació de les oficines comarcals i les unitats territorials que la integren, com també l'àmbit territorial d'actuació, les quals es reordenaven definitivament com s'indicava en l'annex de l'ordre.
  
En l'Ordre de 21 de desembre de 1998, de la Conselleria d'Agricultura, Pesca i Alimentació, es va modificar l'annex de l'Ordre de 13 d'octubre de 1997, de la Conselleria d'Agricultura, Pesca i Alimentació, i s'hi especificava la denominació de les oficines comarcals de la Ribera Alta i la Costera i la Canal i les unitats territorials que la integren, com també l'àmbit territorial d'actuació, i s'hi reordenaven definitivament com s'indicava en l'annex de l'Ordre. També s'hi creava l'Oficina Comarcal la Ribera Alta - Carlet (fins aquell moment Unitat Territorial de Carlet) i l'Oficina Comarcal d'Énguera i la Canal (fins aquell moment Unitat Territorial d'Énguera), i es van canviar les denominacions de l'Oficina Comarcal la Ribera Alta per la d'Oficina Comarcal la Ribera Alta - Alzira i l'Oficina Comarcal la Costera i la Canal per la d'Oficina Comarcal la Costera en haver segregat les de nova creació.
  
Les successives modificacions dels annexos on figura la denominació de les oficines comarcals i les unitats territorials, com també l'àmbit territorial d'actuació són conseqüència de les disfuncions entre l'ordenació territorial que s'hi estableix, que afecta diversos termes municipals inclosos en les zones d'actuació de les distintes oficines comarcals. Es tracta de municipis que poden adscriure's en una o una altra comarca segons els paràmetres que es prioritzen i, per tant, cal introduir-hi certes modificacions que facen més operativa la gestió dels serveis agraris que l'administració presta al ciutadà, i hi primarà el criteri de proximitat.
  
Per tant, són susceptibles de modificació l'àmbit territorial d'actuació que afecta les oficines comarcals de l'Horta Sud, la Vall d'Albaida, la Costera i la Plana de Vinaròs i Baix Maestrat i la denominació de les unitats administratives que la integren.
  
L'Oficina Comarcal l'Horta Sud, amb seu a Aldaia, la integren les unitats administratives d'Aldaia i Catarroja. la diferenciació de cultius és clara en les dues zones i encara que en ambdues es practica la citricultura, en la zona d'influència de Catarroja té un gran pes específic el cultiu de l'arròs i l'horticultura; a més, el volum de treball que desenvolupa és prou elevat amb respecte a la resta de la comarca com constituir-se com a oficina comarcal.
  
L'Oficina Comarcal la Vall d'Albaida, amb seu a Castelló de Rugat, la integren les unitats administratives d'Albaida, Castelló de Rugat i Ontinyent. El seu àmbit d'actuació en nombre de municipis és el més elevat de la província de València i algunes poblacions estan molt distants de la seu de l'Oficina Comarcal. la Unitat Territorial d'Ontinyent desenvolupa un volum de treball prou elevat amb respecte a la resta de la comarca per constituir-se com a oficina comarcal; a més, d'aquesta manera el problema de la distància entre algunes poblacions i l'Oficina Comarcal quedaria resolt. Altres localitats, com ara la Font de Figuera i Moixent, també es troben molt distants de l'oficina comarcal a què pertanyen, la Costera, amb seu a Xàtiva.
  
L'Oficina Comarcal la Plana de Vinaròs - Baix Maestrat, amb seu a Vinaròs, la integren les unitats administratives de: Vinaròs i Sant Mateu. Algunes poblacions estan molt distants de la seu de l'Oficina Comarcal. la Unitat territorial de Sant Mateu desenvolupa un volum de treball prou elevat amb respecte a la resta de la comarca per constituir-se com a oficina comarcal; a més, d'aquesta manera el problema de la distància entre algunes poblacions i l'Oficina Comarcal quedaria resolt. D'altra banda, presenten unes diferències agrícoles i socials molt notables, i en la zona d'influència de Sant Mateu té un gran pes específic la ramaderia.
  
En conseqüència, i de conformitat amb l'article 44 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Es modifica l'annex de l'Ordre de 23 de desembre de 1993 (DOGV núm. 2.188, de 19 de gener de 1994), per la qual s'especificava la denominació de les oficines comarcals, les unitats territorials que les integren i l'àmbit territorial per a la seua actuació, com també el de l'Ordre de 21 de desembre de 1998 (DOGV núm. 3.413, de 15 de gener de 1999), que afectava l'àmbit territorial d'actuació de les oficines comarcals de la Ribera Alta i la Costera i la Canal, i queden reordenades definitivament com s'indica en l'annex d'aquesta ordre.
  
Article 2
  
Es crea l'Oficina Comarcal l'Horta Sud - Catarroja, fins ara Unitat Territorial de Catarroja. Se segrega, així, de l'Oficina Comarcal l'Horta Sud. L'actual Oficina Comarcal l'Horta Sud, ubicada a Aldaia, es denominarà Oficina Comarcal l'Horta Sud - Aldaia.
  
Article 3
  
Es crea l'Oficina Comarcal la Vall d'Albaida - Ontinyent, fins ara Unitat Territorial d'Ontinyent. Se segrega, així, de l'Oficina Comarcal la Vall d'Albaida. L'actual Oficina Comarcal la Vall d'Albaida, ubicada a Castelló de Rugat, es denominarà Oficina Comarcal la Vall d'Albaida - Castelló de Rugat. Els municipis de la Font de la Figuera i Moixent se segreguen de l'Oficina Comarcal la Costera per formar part de la nova Oficina Comarcal la Vall d'Albaida - Ontinyent.
  
Article 4
  
Es crea l'Oficina Comarcal Baix Maestrat - Sant Mateu, fins ara Unitat Territorial de Sant Mateu. Se segrega, així, de l'Oficina Comarcal la Plana de Vinaròs - Baix Maestrat. L'actual Oficina Comarcal la Plana de Vinaròs - Baix Maestrat, ubicada a Vinaròs, es denominarà Oficina Comarcal la Plana de Vinaròs.
  
Article 5
  
Les noves oficines comarcals l'Horta Sud - Catarroja, la Vall d'Albaida ?Ontinyent i Baix Maestrat - Sant Mateu, en l'àmbit territorial de la qual s'inclouen termes municipals que, com a conseqüència d'aquesta ordre, s'integren en altres oficines comarcals, remetran immediatament a aquestes els expedients administratius i la informació que es troben en poder seu o en tramitació i que resulten afectats per aquesta modificació. Així mateix notificaran, com en dret procedisca, tal circumstància als interessats en els expedients en tramitació que resulten afectats pel canvi de delimitació territorial i els comunicaran la direcció de la nova oficina comarcal on continuarà la tramitació dels dits expedients.
  
Article 6
  
Fins que no es cree la plaça de director/a de la nova Oficina Comarcal l'Horta Sud - Catarroja, les funcions de direcció seran encomanades al director/a de l'Oficina Comarcal l'Horta Sud - Aldaia.
  
Article 7
  
Fins que no es cree la plaça de director/a de la nova Oficina Comarcal la Vall d'Albaida - Ontinyent, les funcions de direcció seran encomanades al director/a de l'Oficina Comarcal la Vall d'Albaida - Castelló de Rugat.
  
Article 8
  
Fins que no es cree la plaça de director/a de la nova Oficina Comarcal Baix Maestrat - Sant Mateu, les funcions de direcció seran encomanades al director/a de l'Oficina Comarcal la Plana de Vinaròs.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de juny de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX
  
Delimitació territorial de l'àmbit d'actuació de les oficines comarcals de l'Horta Sud-Catarroja, la Vall d'Albaida-Ontinyent i Baix Maestrat-Sant Mateu, de la Conselleria d'Agricultura, Pesca i Alimentació:
  
Província de Castelló
  
\* Oficina Comarcal Baix Maestrat-Sant Mateu
  
Seu: Sant Mateu
  
Unitats administratives que integra:
  
12883 € Unitat Territorial de Sant Mateu
  
Municipis que conformen el seu àmbit territorial:
  
Albocàsser; Canet lo Roig; Catí; Jana, la; Rossell; Salzadella, la; Sant Mateu; Sarratella; Tírig; Torre d'En Besora; Vilar de Canes i Xert.
  
Província de València
  
\* Oficina Comarcal l'Horta Sud-Catarroja
  
Seu: Catarroja
  
Unitats administratives que integra:
  
46281- Unitat Territorial de Catarroja
  
Municipis que conformen el seu àmbit territorial:
  
Albal; Alcàsser; Alfafar; Benetússer; Beniparrell; Catarroja; Lugar Nuevo de la Corona; Massanassa; Picassent; Sedaví, Silla i València (en la part del terme municipal situat al sud del llit vell del riu Túria).
  
\* Oficina Comarcal la Vall d'Albaida-Ontinyent
  
Seu: Ontinyent
  
Unitats administratives que integra:
  
46321 € Unitat Territorial d'Ontinyent
  
46927 € Unitat Territorial d'Albaida
  
Municipis que conformen el seu àmbit territorial:


Còpia Permalink ELI